《王秘丞惠然相访并见遗蜀笺玄》
宋代·刘敞

仆本时名薄，君胡雅顾偏。闻弦赏流水，望气觅龙泉。

谈笑心相得，逢迎礼率然。樵苏从不爨，诗赋许深传。

墨石巴山砚，鱼鳞蜀客笺。宠分通缟带，慕用比先贤。

知我春秋贵，论交金石坚。谁能惮先进，自古有忘年。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。